Raudonasis žaizdris

Raudonasis žaizdris (Embothrium coccineum) – protėjinių (Proteaceae) šeimos visžalių medžių ar krūmų rūšis. Natūraliai paplitusi vidurio ir pietų Čilėje, Argentinos Patagonijoje, Ugnies Žemėje.Embothrium coccineum J.R.Forst. & G.Forst., Kew Royal Botanic Gardens

Tai 4–15 m krūmas arba nedidelis medis, iki 50 cm skersmens. Žievė tamsiai pilka su šviesiomis dėmėmis, mediena šviesiai rausva. Pasižymi ryškiai raudonais (kartais gelsvais) žiedynais. Vaisius – sausas lapavaisis su maždaug 10 sėklų. Natūraliame areale augalą apdulkina kolibriai ir vabzdžiai.Devoto, M., N. H. Montaldo & D. Medan, 2006. „Mixed hummingbird: Long-proboscid-fly pollination in ‘ornithophilous’ Embothrium coccineum (Proteaceae) along a rainfall gradient in Patagonia, Argentina“. Austral Ecology, 31: 512–519

Natūraliame areale raudonasis žaizdris auga lygumose ir kalnuose iki 1400 m aukščio, prisitaikęs prie įvairių biotopų.Chalcoff, V. R., C. Ezcurra & M. A. Aizen. 2008. „Uncoupled geographical variation between leaves and flowers in a South-Andean Proteaceae“. Annals of Botany, 102: 79-91. Arealo šiaurėje, kur sausa, auga upių slėniuose, lagūnų pakrantėse, įgavęs medelio formą. Drėgno klimato juostoje (Valdivijos miškuose) auga kaip medis, gausus, bet ištisų medynų nesudaro. Toliau pietuose vėl retesnis ir menkesnis. Alberdi, M. & C. Donoso. 2004. „Variación en Embothrium coccineum J.R. et G.Forster (notro o ciruelillo)“, en C. Donoso, A. Premoli, L. Gallo & F. Ipinza (eds.). Variación intraespecífica en las especies arbóreas de los bosques templados de Chile y Argentina, pp. 345–355. Editorial Universitaria, Santiago de Chile. Britų salose, kitur auginamas kaip dekoratyvinis augalas dėl ryškių žiedų.

Savo areale raudonasis žaizdris žinomas kaip .

 Šaltiniai 

Kategorija:Medžiai ir krūmai
Kategorija:Protėjiniai
Kategorija:Dekoratyviniai augalai